המוסך (כתב עת)

הַמּוּסָךְ: מוסף מקוון לשירה, לסיפורת, לביקורת ולמסה הוא כתב עת מקוון לשירה, לסיפורת, לביקורת ולמסה, במקור ובתרגום, המציע במה לכותבים וכותבות, יוצרים ויוצרות, מבקרים ומבקרות, שרבים מהם הם מן הבולטים בתחומם. המוסך מתפרסם באתר הספרייה הלאומית.

רקע 
המוסך הוקם באפריל 2017 דרכו ככתב עת דו שבועי, ופעל במתכונת זו במשך יותר משש שנים. את המוסך הקימה קבוצה ספרותית הכוללת את טל ניצן, תמר וייס, ריקי כהן, ד"ר גיא פרל, ד"ר דורית שילה, לי ממן, לאה קליבנוף-רון וד"ר נטלי תורג'מן. בהמשך הצטרפו למערכת גם מיכל קריסטל ודפנה לוי, שירי שפירא, מיכל זכריה, מרב פיטון, רתם פרגר וגנר ודינה עזריאל. אותה קבוצה יזמה בשנת 2016 את פסטיבל השירה "תיקון".

ביולי 2023 עבר המוסך למתכונת של ירחון. ביוני 2021 התפרסם גיליון מספר 100 של המוסך. לכבוד גיליונו ה-100 חנך כתב העת הספרותי את פודקאסט המוסך, שבו כותבות וכותבים קוראים יצירות שהתפרסמו במוסך ומשוחחות.ים עליהם. בין היתר התארחו בפודקאסט המוסך: עופרה עופר אורן, נועה מנהיים, מעין איתן, נגה אלבלך ואורלי קסטל בלום.

המוסך פועל כחלק מבר-קיימא לתרבות, אמנות, מוסיקה ושלום ובשיתוף הספרייה הלאומית, והחל משנת 2020 מוכר ונתמך על-ידי משרד התרבות והספורט. גיליונות המוסך עצמם מופיעים בבלוג "הספרנים" של הספרייה הלאומית, שבו מתפרסמים גם מאמרים המבוססים על הקטלוגים של הספרייה.

תכנים ויוצרים

המוסך כולל מדורי שירה ישראלית, שירה מתורגמת ('וּבְעברית'), שירה מולחנת ('רָעַד קוֹלֵך'), פרוזה, מסות, סיפורת ביכורים ('הילוך ראשון'), ראיונות עם יוצרות ויוצרים ('פנים אחרות'), טעימות מספרים בטרם פרסום ('בעבודה'), וידאו ארט שירה ('פופקורן'), ועוד.

כמו כן, המוסך כולל מאמרים המוקדשים לאקטואליה ספרותית, כגון סדרת רשימות העוסקות בביקורת הספרות.

עם היוצרות והיוצרים שיצירותיהם פורסמו במוסך נמנים: נורית זרחי, דויד גרוסמן, מיכל בן-נפתלי, נעה ידלין, אלי אליהו, ללי ציפי מיכאלי, אילנה ברנשטיין, אמירה הס, דנה אמיר, שולמית אפפל, ירמי פינקוס, יערה שחורי, ערן צלגוב, תהילה חכימי, שחר מריו מרדכי, מיה טבת דיין, לאה פילובסקי, ענת לב-אדלר, עמרי שרת, ליאור גרנות, סלין אסייג, פרופ' אופיר מינץ-מנור, דנה לובינסקי, שיח'ה חליווה, שמעון צימר, הדס גלעד ואיריס איריסיה קובליו.

המוסף מרבה לפרסם קולות חדשים (חלקם בפרסום ראשון). בין היוצרים הללו שיצירותיהם ראו אור במוסך:
 בפרוזה - אלי חביב, ירון כץ, שלומית שסק (שם בדוי), שחר מדמון, אלי שמואלי, אסף סעדון, לילך וולך, יעל דין בן-עברי, ועידו פלד.
 בשירה - נולי עומר, טליה מירון כנעני, מרב מדינה קרניאל, דביר שרעבי, ראג'אא נאטור, תמי ברקאי, מרב זקס-פורטל, אביטל גד-ציקמן, ספיר פז, מיכאל קגזנוב ויערי שלם.
במדור "ובעברית" של המוסך מתפרסמים תרגומים ראשונים של מיטב המתרגמים לשירה ופרוזה, ממגוון שפות. בין הפרסומים במדור: שירים מאת המשורר הקטלאני סלבדור אספריו, שירים מאת המשורר הכורדי ז'אן דוסת, שירים מאת הווארד אלטמן, שירים מאת המשוררת הגרמנייה גונדולה שיפר, סיפור של הסופרת האיראנית מוֹנירוּ רָוָאניפּור] ושירה הומוריסטית של אריך קסטנר.

גיליונות המוסך מלווים ביצירות אמנות ישראליות המלוקטות על ידי אוצרת האמנות. בין האמנים שיצירותיהם פורסמו על שער המוסך ובעמודיו השונים: רות שלוס, יאיר גרבוז, ליאור שטיינר, אלדד זיו, דורית נחמיאס, תמיר דוד, לירון כהן, אליסיה שחף, חנה יגר, נורית ירדן, שולי בר-נבון. אחת למספר גיליונות נוהגת מערכת המוסך לארח בגיליון כולו תערוכה מיצירות אמן אחד או שניים שיצירותיהם קשורות, כך למשל את גיליון שראה אור ב-24 בנובמבר 2002 מלווים דימויים של חמישה אמנים פלסטיניים בני משפחה אחת: ווליד, סעיד, עאסם, פריד וכרים אבו שקרה, מתוך התערוכה "רוח האדם, רוח המקום" שאצרו ד"ר גליה בר אור וד"ר חוסני אלח'טיב שחאדה, ואשר הוצגה במשכן לאמנות עין חרוד.

 קישורים חיצוניים 

 בלוג הספרנים - דף הבית
הפודקאסט של המוסך


 ירין כץ, השאלון עם חברות מערכת "המוסך", באתר "קורא בספרים", 24 באוקטובר 2017
דורית שילה, שיחה בתוכנית ״מה שכרוך״ על נשף זום לכבוד גיליון 75 של המוסך, מאי 2020.
מפגש זום סופרים ומשוררים לכבוד גיליון 75 של המוסך, בהשתתפות א.ב. יהושע, מיכל בן נפתלי, דנה אמיר, יונית נעמן, שחר מריו-מרדכי, נעה ידלין, עמיחי חסון ונעמי חשמונאי, 7 במאי 2020.

 הערות שוליים

קטגוריה:ישראל: כתבי עת ספרותיים
קטגוריה:כתבי עת מקוונים ישראליים
קטגוריה:הספרייה הלאומית
קטגוריה:ישראל: כתבי עת לשירה
קטגוריה:כתבי עת בעברית